***INFORMACIJOS TECHNOLOGIJOS ĮRANGOS PRIEŽIŪROS SUTARTIS***

***Nr. EEC241112-1***

 ***Data: 2024 m. lapkričio mėn. 25 d.***

***Všį Garliavos pirminės sveikatos priežiūros centras,*** įmonės kodas: 159945462, adresas Vytauto g. 57A-2, LT-53263 Garliava, Kauno raj., toliau – (*Užsakovas*), atstovaujama direktoriaus Mindaugo Kyguolio,

ir ***UAB „EECO“***, įmonės kodas 300507572, buveinė registruota adresu Marijampolės g. 10, Garliava LT (toliau – *Vykdytojas*), atstovaujama direktoriaus Roberto Geištoraičio, veikiančio pagal bendrovės įstatus,

toliau *Užsakovas* ir *Vykdytojas* abu kartu vadinami *Šalimis*, o kiekvienas atskirai – *Šalimi*, sudarė šią *informacijos technologijos įrangos priežiūros* sutartį (toliau – *Sutartis*) ir susitarė:

# APIBRĖŽIMAI

## *Sutartis* – reiškia šį dokumentą, pasirašytą abiejų Šalių, įskaitant visus Sutarties priedus, pakeitimus, papildomus susitarimus, priedėlius, specifikacijas, brėžinius ir kitus dokumentus, kurie arba yra pridedami prie Sutarties, arba yra įtraukti į ją, arba bus sudaryti ateityje.

## *Šalies* *atstovas* – *Šalies* nuostatais, įstatais, statutu, įgaliojimu ar kitu lokaliniu aktu tvarkyti su *Sutartimi* susijusius reikalus ir veikti *Šalies* vardu paskirtas asmuo.

## *Tretysis* *asmuo* – bet kuris fizinis ar juridinis asmuo (taip pat valstybė ir savivaldybė), kuris nėra *Sutarties* *Šalis*.

## *Darbas* – reiškia visa tai, ką *Vykdytojas* turi atlikti sutinkamai su *Sutarties* sąlygomis.

## *Sutartyje*, kur reikalauja kontekstas, žodžiai, pateikti vienaskaitoje, gali turėti daugiskaitos prasmę ir atvirkščiai.

## *Sutarties* straipsnių pavadinimai nekeičia *Sutarties* sąlygų prasmės ir neturi įtakos aiškinant *Sutarties* sąlygas.

# SUTARTIES OBJEKTAS

## Vykdytojas įsipareigoja teikti Užsakovo IT įrangos (kompiuterių, serverių, kompiuterinio tinklo ir t.t.) priežiūros paslaugas, teikti konsultacijas Užsakovui (toliau – Darbai), o Užsakovas įsipareigoja priimti tinkamai Vykdytojo atliktus Darbus ir už juos sumokėti Sutartyje numatyta tvarka ir terminais

## *Vykdytojas* Darbus atlieka nuolat visą *Sutarties* galiojimo laikotarpį, atsižvelgdamas į *Užsakovo* poreikį. Užsakovas savo poreikius Vykdytojui gali nurodyti žodžiu, el. paštu, ar kitu Šalims priimtinu komunikavimo kanalu. Vykdytojas, gavęs informaciją apie Užsakovo poreikius, pasiūlo geriausią variantą (Darbus, įrangą, kurią reikia įsigyti), kuris užtikrintų Užsakovo poreikių patenkinimą.

##  Šalys aiškiai susitaria, kad paslaugų teikimas ir Darbų atlikimas pagal šią Sutartį apima nuolatinę Užsakovo IT įrangos priežiūrą, profilaktinius patikrinimus, testavimus, pasiūlymų Užsakovui dėl IT atnaujinimo, efektyvinimo, patobulimų teikimą, IT įrangos gedimų šalinimą, visų Užsakovo naudojamos programinės įrangos licencijų galiojimo sekimą ir informavimą apie poreikį jas pratęsti/atnaujinti, savalaikį antivirusinės sistemos, interneto ugniasienės licencijų atnaujinimą (licencijos perkamos atskirai), konsultavimą ir kt. šalių suderintų paslaugų teikimą. *Vykdytojas* įsipareigoja *Darbus* atlikti pats arba pasitelkti trečiuosius asmenis. Bet kuriuo atveju visa atsakomybė už tinkamą paslaugų pagal šią *Sutartį* suteikimą tenka *Vykdytojui*. Šalys aiškiai susitaria ir Vykdytojas įsipareigoja reaguoti į Užsakovo paklausimus (pradėti darbus) per Sutarties priede Nr. 1 nurodytus terminus. Vykdytojas taip pat įsipareigoja pašalinti IT įrangos gedimus per 2 darbo valandas nuo darbų pradžios, o kritiniais IT įrangos gedimo atvejais, t.y. kai dėl gedimo Užsakovas negali iš dalies ar visiškai vykdyti savo veiklos, Vykdytojas privalo reaguoti ir pašalinti gedimus per 4 valandas nuo pranešimo apie kritinį IT įrangos gedimą gavimo.

## Pranešimai apie IT įrangos gedimus Vykdytojui teikiami žemiau nurodytais būdais, nurodytiems asmenims:

## Mindaugas Stiklickas; El. paštu – it@eeco.lt; Telefonu- +37061464601.

## Laimonas Vijūnas; El. paštu – it@eeco.lt; Telefonu- +3706146900.

# ŠALIŲ PAREIŠKIMAI IR GARANTIJOS

## Šalys patvirtina, kad:

### *Sutartį* sudarė, turėdamos tikslą realizuoti jos nuostatas bei galėdamos realiai įvykdyti Sutartyje ir jos prieduose duotus įsipareigojimus. Sutartį sudarė savo gera valia ir siekdamos įtvirtinti Sutarties nuostatose užfiksuotas sąlygas;

### Sudarydamos Sutartį neviršijo ir nepažeidė savo kompetencijos (įstatų, nuostatų, statuto), jokio Šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio atitinkamai Šaliai privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo);

### Gali visiškai viena kita pasitikėti, kad visi jų teiginiai yra teisingi ir galiojantys, ir kad nė viena jų nepalieka neaptartų aplinkybių, kurių nutylėjimas galėtų kitą *Šalį* suklaidinti.

## *Vykdytojas* pareiškia ir garantuoja, kad:

### iki šios Sutarties pasirašymo teikė paslaugas Užsakovui, todėl yra pilnai susipažinęs su visa informacija dėl *Sutarties* objekto bei kita jo reikalavimu *Užsakovo* jam pateikta dokumentacija, reikalinga *Sutarties* vykdymui ir ši dokumentacija bei joje pateikta informacija yra visiškai pakankama tam, kad *Vykdytojas* galėtų ir užtikrintų deramą ir visišką visų *Sutartyje* duotų savo įsipareigojimų vykdymą;

### jis bei jo darbuotojai turi visus leidimus, licencijas, reikiamą kvalifikaciją, kompetenciją ir žinias *Darbams* *Sutarties* pagrindu atlikti.

### jis turi visas technines, intelektualines, fizines bei bet kokias kitas galimybes, bazę ir savybes, reikalingas ir leidžiančias jam deramai vykdyti *Sutarties* sąlygas bei užtikrinti aukščiausią jo *Sutarties* pagrindu atliekamų *Darbų* kokybę;

### vykdant *Sutartį* jo naudojamos visos kompiuterinės programos, visi įrengimai yra legalūs, o atliekami *Darbai* nepažeis trečiųjų asmenų intelektinės nuosavybės ar kitų teisių.

## Vykdytojas *įsipareigoja*:

### *Darbus* atlikti kokybiškai, rūpestingai, pagal geriausius visuotinai pripažįstamus profesinius, techninius standartus ir praktiką, naudotis visais reikiamais įgūdžiais, žiniomis ir priemonėmis;

### Užtikrinti, kad laiku būtų atlikti visi reikalingi profilaktiniai *Užsakovo* IT įrangos patikrinimai, testavimai, informuoti *Užsakovą* apie terminus jo naudojamos programinės įrangos licencijų pratęsimui, laiku atnaujinti antivirusinės sistemos ir interneto ugniasienes licencijas, savo iniciatyva siūlyti reikalingus atlikti *Darbus;*

### Reaguoti į *Užsakovo* pateiktas užklausas, pašalinti IT įrangos gedimus per *Sutartyje* nustatytus terminus;

### Visus *Darbus* atlikti, reikalingas medžiagas, įrangą, licencijas ir kitas priemones užsakyti suderinus su *Užsakovu* jų kainą, terminus ir kitas sąlygas; Informuoti *Užsakovą* iš anksto, jei dėl atliekamų *Darbų* gali sutrikti *Užsakovo* IT įrangos veikimas;

### per *Užsakovo* nurodytą terminą pašalinti *Darbų* trūkumus;

### ne vėliau kaip per 1 (vieną) darbo dieną nuo užklausos gavimo suteikti *Užsakovui* visą reikiamą / prašomą informaciją apie *Darbus* ir jų atlikimo eigą bei *Sutarties* vykdymą;

### vykdant *Sutartį* laikytis *Užsakovo* nurodymų, kiek jie neprieštarauja atliekamų *Darbų* esmei;

### informuoti *Užsakovą* apie bet kokias atsiradusias, paaiškėjusias ar gresiančias aplinkybes, kurios gali sutrukdyti *Vykdytojui* tinkamai atlikti *Darbus* ar atlikti *Darbus* *Sutartyje* numatytais terminais arba sukelti grėsmę ar žalą *Užsakovui*, jo turimai įrangai, informacijai ar sistemoms bei pasiūlyti galimus susidariusios situacijos sprendimo būdus;

### kilus bet kokių klausimų ar neaiškumų, susijusių su *Sutarties* vykdymu, nedelsiant kreiptis į *Užsakovą*;

### dėti visas pastangas ir imtis visų ekonomiškai pagrįstų priemonių, kad būtų išsaugoma ir tretiesiems asmenims neatskleidžiama *Užsakovo* konfidenciali informacija, įskaitant asmens duomenis;

### atlyginti *Užsakovui* visus jo dėl *Vykdytojo* netinkamo Darbų atlikimo ar neveikimo patirtus nuostolius;

### jei *Vykdytojas* vėluoja atlikti *Darbus* šioje *Sutartyje* numatytais ar *Šalių* sutartais terminais, *Vykdytojas* už kiekvieną vėlavimo dieną (o kai terminai skaičiuojami valandomis – valandą) moka *Užsakovui* 0,02 proc. dydžio delspinigius, skaičiuojamus nuo vėluojamų atlikti *Darbų* kainos;

### tuo atveju, jeigu *Darbų* atlikimo metu bus sukurti autorių teisių objektai, kaip *Darbų* atlikimo rezultatai, Šalių susitarimu, nuo autorių teisių objektų sukūrimo momento visos teisės į juos perduodamos *Užsakovui* plačiausia teisės aktų leidžiama apimti. Šalys gali pasirašyti Darbų perdavimo metu sukurtų autorių teisių objektų perdavimo-priėmimo aktą.

### sutarties galiojimo metu atitikti „žaliųjų pirkimų reikalavimus“, t.y Vadovaujantis LIETUVOS RESPUBLIKOS APLINKOS MINISTRO ĮSAKYMU „DĖL APLINKOS APSAUGOS KRITERIJŲ TAIKYMO, VYKDANT ŽALIUOSIUS PIRKIMUS, TVARKOS APRAŠO PATVIRTINIMO“ punktu 4.3, *Vykdytojas* turi būti įsidiegęs ir veikloje vadovautis aplinkos apsaugos vadybos sistemos reikalavimais pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.

## *Užsakovas* turi teisę duoti *Vykdytojui* nurodymus dėl *Darbų*, kurių *Vykdytojas* turi laikytis, jeigu tokie nurodymai neprieštarauja teisės aktų reikalavimams ir *Darbų* esmei.

# KONFIDENCIALI INFORMACIJA

## Vykdytojas įsipareigoja visą vykdant šią Sutartį iš Užsakovo gautą ar sužinotą (įskaitant atsitiktinai) informaciją (nepriklausomai nuo informacijos formos: žodinė, rašytinė, grafinė, vaizdinė, elektroninė ir pan.), įskaitant asmens duomenis, laikyti konfidencialia ir neatskleisti jokiems tretiesiems asmenims, išskyrus tuos Vykdytojo darbuotojus, kuriems tokią informaciją būtina žinoti, Vykdytojui siekiant tinkamai įvykdyti Sutartį. Šiame punkte nurodyta informacija Vykdytojo gali būti naudojama tik šios Sutarties vykdymo tikslais.

## *Vykdytojas* privalo bei įsipareigoja užtikrinti, kad jo darbuotojai, tiekėjai ar kiti jo pasitelkti asmenys (jei tokių yra) taip pat laikysis analogiškų konfidencialumo reikalavimų. Vykdytojas atsako, jei šiame skyriuje numatytus konfidencialumo įsipareigojimus pažeis jo darbuotojai ar kiti jo pasitelkti asmenys.

## *Sutarčiai* pasibaigus bet kokiu pagrindu, *Vykdytojas* privalo grąžinti *Užsakovui* arba jo nurodymu sunaikinti visus jo turimus su konfidencialia informacija susijusius dokumentus ir duomenis bei sunaikinti jų kopijas.

## Šiame *Sutarties* skyriuje numatytas konfidencialumo įsipareigojimas galioja *Sutarties* galiojimo metu ir neribotą laiką po jos pasibaigimo.

#  DARBŲ ATLIKIMO VIETA IR , ATLIKTŲ DARBŲ PRIĖMIMAS-PERDAVIMAS

## Darbus Vykdytojas vykdo su Užsakovu suderintu laiku nuotoliniu būdu, o esant poreikiui – Užsakovo patalpose. Vykdytojas įsipareigoja Užsakovą iš anksto informuoti apie tai, kad atitinkamus Darbus reikės atlikti Užsakovo patalpose. Darbai vykdomi tik iš anksto suderinus su Užsakovu jų atlikimą, apimtį, kainą.

## *Darbai* pradedami vykdyti nuo šios *Sutarties* pasirašymo dienos. .

## Darbai laikomi atliktais tinkamai, kai Užsakovas yra informuojamas apie jų atlikimą ir gali naudotis Darbais be sutrikimų.

## *Vykdytojas* ne vėliau kaip mėnesio paskutinę darbo dieną *Užsakovui* elektroniniu paštu: rytis.veiverys@garliavocmc.lt, info@garliavosmc.lt pateikia per einamąjį mėnesį atliktų *Darbų* ataskaitą (atliktų *Darbų* detalizavimą kartu su nurodytu *Darbams* atlikti *Vykdytojo* sugaištu valandų skaičiumi, o jei buvo reikalinga – *Darbams* atlikti įsigytomis medžiagomis, priemonėmis, įranga ir t.t. bei pateikią kitą aktualią informaciją) ir *Darbų* perdavimo-priėmimo aktą. *Užsakovas* turi teisę per 5 (penkias) darbo dienas nuo *Darbų* ataskaitos ir *Darbų* perdavimo-priėmimo akto gavimo dienos priimti *Darbus* ir pasirašyti *Darbų* perdavimo-priėmimo aktą arba pateikti pastabas dėl šių dokumentų ar *Darbų* trūkumų. *Vykdytojas* per ne ilgesnį kaip 3 (trijų) darbo dienų terminą ištaisęs *Užsakovo* nurodytus trūkumus, *Užsakovui* tvirtinti iš naujo pateikia *Darbų* ataskaitą ir *Darbų* perdavimo-priėmimo aktą.

# MEDŽIAGOS, ĮRANGA, ĮRENGIMAI

## *Darbai* atliekami *Vykdytojo* ar jo atsakomybe įsigytomis medžiagomis, įranga ir įrenginiais, kurie turi būti geros kokybės, tinkamos užsibrėžtam tikslui pasiekti ir atitinkančios techninius reikalavimus.

## *Darbams* panaudotos medžiagos, įranga, įrengimai turi būti aptariamos atskiru susitarimu tarp *Užsakovo* ir *Vykdytojo* kiekvienu konkrečiu momentu, kai toks poreikis atsiranda.

## *Užsakovas* apmoka už papildomas priemones ir medžiagas, *Darbams* atlikti tik tokiu atveju kai jos buvo aptartos ir neišvengiamos. Tokiu atveju už priemones ir medžiagas išrašoma PVM sąskaitoje faktūroje, kurią apmoka *Užsakovas*. Šiame punkte nurodytų papildomų priemonių ir medžiagų įsigijimas iš anksto raštu turi būti suderinti su *Užsakovu*. Jie *Vykdytojas* tokias priemones ar medžiagas įsigyja be išankstinio *Užsakovo* sutikimo, *Užsakovas* turi teisę už jas nemokėti *Vykdytojui*.

## Tuo atveju, kai priemonės, medžiagos, įranga, programinės įrangos licencijos (toliau bendrai **Įranga**) yra perkama *Užsakovo* interesais, ji perduodama Užsakovui ir nuo Įrangos perdavimo momento nuosavybės teisė į Įrangą pereina Užsakovui. Kartu su Įranga Vykdytojas perduoda Užsakovui visus su ja susijusius dokumentus (garantinius dokumentus, naudojimo instrukcijas), esant poreikiui apmoko Užsakovo darbuotojus.

# DARBŲ SAUGA

## Vykdytojas yra atsakingas už savo darbuotojų atvežimą į Užsakovo patalpas (kai Darbus reikia atlikti Užsakovo patalpose) ir išvežimą iš jų.

## *Vykdytojas* užtikrina, kad jis pats ir jo darbuotojai laikosi saugaus darbo taisyklių, užtikrina darbų saugą darbo vietoje bei jos priešgaisrinę apsaugą ir aplinkos saugą.

## *Vykdytojas* užtikrina, kad jis pats yra atsakingas už visus darbo vietoje įvykusius nelaimingus atsitikimus, sužeidimus, sužalojimus, avarijas ar sutrikimus ir vadovaujasi atitinkamas teisės aktais.

# KAINA IR ATSISKAITYMO TVARKA

## Už darbus apmokama pagal valandinius darbų įkainius, kurie nurodyti šios Sutarties Priede Nr. 1. ..

## Valandiniai darbų atlikimo įkainiai, nurodyti Sutarties Priede Nr. 1 negali būti keičiami visą sutarties laikotarpį.

*8.3. Bendra sutarties vertė negali viršyti 14500 eur plus PVM. Už* pateiktą Įrangą, paslaugas, konsultacijas nustatomas kredito limitas iki 10 000 Eur (dešimt tūkstančiai eurų) ir atsiskaitoma per trisdešimt kalendorinių dienų, po jų pateikimo ir/arba, paslaugų atlikimo ir PVM sąskaitos faktūros už Įrangą ir Darbus pateikimo *Užsakovui*. Viršijus šiame Sutarties punkte nurodytą kredito limitą, 30 dienų atsiskaitymo terminas sumai, viršijančiai kredito limitą netaikomas ir *Užsakovas* nedelsiant sumoka sumą, viršijančią kredito limitą.

## *Vykdytojas* PVM sąskaitą faktūrą už praėjusio mėnesio *Darbus* išrašo per 5 (penkias) darbo dienas po Darbų perdavimo priėmimo akto patvirtinimo dienos.

## *Užsakovas* įsipareigoja PVM sąskaita-faktūrą apmokėti per 30 darbo dienų nuo jos gavimo bankiniu pavedimu į *Vykdytojo* šioje *Sutartyje* ar Vykdytojo PVM sąskaitoje-faktūroje nurodytą banko sąskaitą.

## *Užsakovas*, laiku neatsiskaitęs su *Vykdytoju* ir pastarajam pareikalavus, moka *Vykdytojui* 0,02 (dvi šimtąsias) procento delspinigių nuo laiku neapmokėtos sumos už kiekvieną uždelstą atsiskaityti dieną.

# ŠALIŲ ATSAKOMYBĖ

## Šalys įsipareigoja atlyginti viena kitai visus kitos Šalies patirtus nuostolius, kuriuos nukentėjusioji Šalis patyrė dėl netinkamų šioje Sutartyje numatytų įsipareigojimų vykdymo.

## Vykdytojas pažeidęs konfidencialumo įsipareigojimą ar konfidencialumo įsipareigojimą pažeidus Vykdytojo darbuotojui ar trečiajam asmeniui, kurį pasitelkė Vykdytojas arba kuriam Konfidencialią informaciją perdavė Vykdytojas, moka kitai Šaliai 2 000 (dviejų tūkstančių) Eur baudą ir atlygina kitus Užsakovo patirtus nuostolius, kurie viršija šiame punkte nurodytos baudos dydį.

# NEĮVEIKIAMOS JĖGOS IR APLINKYBĖS (FORCE MAJEURE)

## Šalis gali būti visiškai ar iš dalies atleidžiama nuo atsakomybės dėl nenugalimos jėgos (ypatingų ir neišvengiamų force majeure aplinkybių), nustatytos ir jas patyrusios Šalies įrodytos pagal Lietuvos Respublikos Vyriausybės 1996 m. liepos 15 d. nutarimą Nr.840, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui (nuo kliūties atsiradimo momento arba, jeigu nėra laiku pranešta - nuo pranešimo momento) ir, kai Šalis pateikė tai patvirtinančią pažymą, išduotą Lietuvos Respublikos Vyriausybės 1997 m. kovo 13 d. nutarimu Nr.222 patvirtinta tvarka, įrodančią nenugalimos jėgos aplinkybių egzistavimą.

## Jei šios aplinkybės ir jų padariniai tęsis ilgiau kaip 3 mėnesius, kiekviena iš sutarties *Šalių* turės teisę atsisakyti vykdyti įsipareigojimus pagal šią sutartį. Tada nė viena *Šalis* neturės teisės reikalauti viena iš kitos padengti galimus nuostolius.

## Nenugalima jėga (force majeure aplinkybėm) nelaikomos *Šalies* veiklai turėjusios įtakos aplinkybės, į kurių galimybę *Šalys*, sudarydamos *Sutartį*, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš *Šalių* reorganizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje *Sutarties* sudarymo metu yra tikėtinos.

# SUTARTIES PAKEITIMAI, PAPILDYMAI IR NUTRAUKIMAS

## *Sutartį* galima pakeisti arba papildyti tik *Šalims* raštiškai dėl to susitarus ir jei tai neprieštarauja teisės aktams.

## Jeigu kuri nors *Sutarties* nuostata imtų prieštarauti Lietuvos Respublikos įstatymams arba kitiems teisės aktams, tai nedaro įtakos kitų *Sutarties* nuostatų galiojimui. *Šalys* turi teisę pakeisti Lietuvos Respublikos įstatymams prieštaraujančią nuostatą nauja legitimia, kiek įmanoma labiau atitinkančia negaliojančią nuostatą, sąlyga.

## *Sutarties* galiojimui, *Šalių* prievolėms, jeigu *Šalys* nesusitars kitaip, taikoma *Sutarties* sudarymo dieną galioję *Sutarties* santykius reglamentuojantys Lietuvos Respublikos teisės aktai, t.y. nei tiesiogiai, nei pagal analogiją netaikomi *Sutarties* sudarymo dieną negalioję ar vėliau atsiradę Lietuvos Respublikos įstatymai, reguliuojantys *Sutarties* santykius, jeigu juose imperatyviai nenurodyta priešingai.

## *Sutartis* gali būti nutraukta prieš terminą:

### *Šalių* susitarimu;

### Jeigu viena Šalis padaro esminį šios Sutarties pažeidimą, kita Šalis gali pateikti rašytinį įspėjimą dėl Sutarties nutraukimo. Tokiame įspėjime turi būti nurodomas padarytas esminis pažeidimas, priežastys, dėl kurių pažeidimas laikytinas esminiu, protingas (bet ne trumpesnis kaip 10 (dešimt) dienų) terminas esminiam pažeidimui pašalinti ir informuojama apie ketinimą nutraukti Sutartį, jeigu esminis pažeidimas nebus pašalintas. Jeigu kaltoji Šalis nepašalina esminio pažeidimo per nurodytą protingą terminą, nukentėjusi Šalis turi teisę nedelsiant vienašališkai nutraukti Sutartį raštu pranešdama kaltajai Šaliai. Sutarties nutraukimo diena yra pranešimo apie Sutarties nutraukimą gavimo diena;. *Užsakovas* gali vienašališkai savo nuožiūra nutraukti *Sutartį*, prieš 15 (penkiolika) dienų pranešdamas apie Sutarties nutraukimą *Vykdytojui raštu.*

### *Bet kuri šalis* gali vienašališkai nutraukti *Sutartį*, prieš 60 (šešiasdešimt) dienų pranešdama apie Sutarties nutraukimą kitai šaliai *raštu*.

## Esminiu Sutarties pažeidimu Šalių susitarimu laikoma:

11.5.1. IT įrangos gedimų nepašalinimas per Sutartyje nustatytus terminus;

11.5.2. Vėlavimas apmokėti už Darbus daugiau nei 30 (trisdešimt) dienų;

11.5.3. Konfidencialumo įsipareigojimo pažeidimas.

## Nutraukus sutartį bet kokiu pagrindu šalys įvykdo visus iki Sutarties nutraukimo prisiimtus įsipareigojimus. *Užsakovas* sumoka *Vykdytojui*:

### visų pagal *Sutarties* sąlygas užbaigtų *Darbų* ir iš dalies atliktų Darbų (jei Šalys susitaria, kad Darbai nebebus tęsiami)kainą *Sutarties* nutraukimo dieną;

### užsakytų, bet dar nepanaudotų medžiagų ir priemonių kainą (jei tai buvo iš anksto suderinta su Užskovu), perduodant visas užsakytas medžiagas, priemones *Užsakovui*, jeigu tokių yra;

#  KITOS SĄLYGOS

## Nei viena iš Šalių neturi teisės perduoti jokių savo teisių ir pareigų pagal Sutartį ar jos priedus tretiems asmenims be kitos Šalies raštiško sutikimo ar teisinio pagrindo tam.

## *Sutartis* įsigalioja nuo jos pasirašymo dienos ir galioja 36 mėn., bet ne ilgiau nei bus išpirkta 8.3 papunktyje numatyta sutarties vertė.

## *Sutartis* sudaryta dviem vienodą juridinę galią turinčiais egzemplioriais lietuvių kalba, po vieną kiekvienai iš *Šalių*.

## Ginčus, kilusius dėl šios *Sutarties* vykdymo, *Šalys* sprendžia tarpusavio derybų keliu.

## Nepavykus ginčų išspręsti derybų keliu, bet kurios iš Šalių iniciatyva ginčai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal *Užsakovo* buveinės vietą.

## Apie savo adreso ar kitų rekvizitų ar kontaktinių pasikeitimą kiekviena *Šalis* informuoja kitą Šalį nedelsdama. Iki *Šalis* informuoja kitą *Šalį* apie savo rekvizitų ar kontaktinių duomenų pasikeitimą, senaisiais kontaktiniais duomenimis ar rekvizitais išsiųsti pranešimai bus laikomi tinkamai įteiktais.

## Ši *Sutartis* sudaryta ir bus vykdoma pagal Lietuvos Respublikos įstatymus.

# 12.8. Šalys vykdydamos Sutartį vadovaujasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) nuostatomis, asmens duomenų tvarkymą reglamentuojančiais nacionaliniais teisės aktais, kitais Šalims privalomais dokumentais. Šalių įsipareigojimai dėl tinkamo asmens duomenų tvarkymo Vykdytojui teikiant Užsakovui paslaugas pagal šią sutartį aptarti atskirai sudarytame Asmens duomenų tvarkymo susitarime, kuris yra neatsiejama šios Sutarties dalimi.

# ŠALIŲ JURIDINIAI ADRESAI IR JŲ PARAŠAI

|  |  |
| --- | --- |
| ***Užsakovas:*** | ***Vykdytojas:*** |
| **Všį Garliavos pirminės sveikatos**  | **UAB „EECO“** |
| **priežiūros centras** | Buveinės adresas: Marijampolės 10, Garliava, Kauno r. |
| Vytauto g. 57A-2 ,Garliava,Kauno r. sav.  | Įmonės kodas: 300507572 |
| LT-53263 | PVM mokėtojo kodas: LT100002048019 |
| Įmonės kodas 159945462 | Tel.: +37061464600 |
| Tel. 8-700-11000El.paštas: info@garliavosmc.lt | El. paštas: eeco@eeco.lt  |
|  | A/s **LT** **LT317044060005272751** |
|  | Bankas: SEB bankas |
|  |  |
|  |  |
| Mindaugas Kyguolis | Direktorius  |
| Direktorius | Robertas Geištoraitis |
|  |  |
| \_\_\_\_\_\_\_\_\_\_\_\_ | \_\_\_\_\_\_\_\_\_\_\_\_ |
| 1. A.V.
 | 1. A.V.
 |

**Priedas Nr.1 prie Sutarties *Nr. EEC241112-1***

***Data: 2024 m. lapkričio mėn. 11 d.****.*

**Įrangos aptarnavimo mokestis už suteiktas paslaugas**

|  |  |  |
| --- | --- | --- |
| **Paslaugos pavadinimas** | **Kaina****darbo valandomis** | **Kaina****ne darbo valandomis** |
| Gedimų, įrangos veiklos sutrikimų šalinimas, bendro pobūdžio IT priežiūros darbai atvykus į Užsakovo būstinę (pirma darbų valanda apvalinama 1 val. tikslumu, ilgiau dirbamas laikas – fiksuojamas 30 min tikslumu)Reagavimo laikas 2 darbo val. | 50,00 Eur/1 valanda | 65,00 Eur/1 valanda |
| IT Konsultacijos Reagavimo laikas 2 darbo val. | 60,00 Eur/1 valanda | 65,00 Eur/1 valanda |
| Gedimų, įrangos veiklos sutrikimų šalinimas, bendro pobūdžio IT priežiūros darbai dirbant nuotoliu (darbai fiksuojami 30 min tikslumu )Reagavimo laikas 2 darbo val. | 50,00 Eur/1 valanda | 65,00 Eur/1 valanda |
| Programavimo, internetinio puslapio priežiūros ir naujinimo darbai(darbai fiksuojami 30 min tikslumu )Reagavimo laikas 2 darbo val. | 60,00 Eur/1 valanda | - |
| Nuotolinis serverių administravimas  | 50,00 Eur/1 valanda | 60,00 Eur/1 valanda |

\*Darbo valandos 8:30 iki 17:30

\*Darbo dienos: nuo pirmadienio iki penktadienio( išskyrus valstybines šventes)

\*Ne darbo valandomis - savaitgaliai ir valstybės skelbiamos ne darbo dienos, bei po darbo valandų, naktinis darbas.

\*Pastaba Nr. 1: Įkainiai nurodyti be PVM.

|  |  |
| --- | --- |
| ***Užsakovas:*** | ***Vykdytojas:*** |
| **Všį Garliavos pirminės sveikatos**  | **UAB „EECO“** |
| **priežiūros centras** | Buveinės adresas: Marijampolės 10, Garliava, Kauno r. |
| Vytauto g. 57A-2 ,Garliava,Kauno r. sav.  | Įmonės kodas: 300507572 |
| LT-53263 | PVM mokėtojo kodas: LT100002048019 |
| Įmonės kodas 159945462 | Tel.: +37061464600 |
|  |  |
| Mindaugas Kyguolis | Robertas Geištoraitis |
| Direktorius | Direktorius |
|   |  |
|   |  |
| 1. A.V.
 | 1. A.V.
 |